На жаль, беларускамоўнае асяроддзе ў этнічных аб’яднаннях знікае. Другое-трэцяе пакаленне беларусаў замежжа не чуе роднай мовы, ім усё больш складана яе прыняць. Чалавек без мовы, як і без душы, жыць не можа. Магчыма, выйсце можна знайсці ў стварэнні інтэрнэт-курса беларускай мовы. Ведаю, тая практыка ўжо даўно ўжываецца іншымі краінамі і добра сябе зарэкамендавала. Прынамсі, у Малдове пры падтрымцы Еўрапейскага саюза праводзіліся інтэрнэт-курсы румынскай мовы для нацыянальных меншасцей. Былі распрацаваны заняткі, ажыццяўлена віртуальная сувязь з выкладчыкам. Мяркую, Міністэрству адукацыі Беларусі можна было б ўзяць той вопыт на заметку...